C.A. Grobler (Uitbuiting van- en beskerming vir ons volk): My vriend die plaasboer
Met 'n skoon oopgesig soos dit 'n goeie boerseun betaam steek hy sy hand uit as hy die boer groet , kyk hom in die oe en stel homself voor.
Hy weet van die plaasboer se probleem want hy het daarvan te hore gekom by oom Piet die buurman. Hy verstaan dat die plaas nie sy volle potensiaal kan bereik sonder daardie broodnodige addisionele kapitaal nie.
Met die beplande nuwe uitbreiding op die plaas kan hierdie resessie met sukses afgeweer word. Hy verteenwoordig 'n maatskappy wat kapitaal vanaf die buiteland kan bekom wat geoogmerk is om verligting vir boere te bring.
Die fondse kan natuurlik uit verskeie bronne beskikbaar wees, Die wereldbank, Die internasionale monotere fonds wat handel dryf met bank instrumente en tien minute later knik die plaasboer instemmend maar verstaan lankal nie meer wat die oulike jong man aan hom vertel nie.
Maar ons word aangedryf deur vrees. Want se nou maar net dat hierdie skema moontlik is dan is al die probleme op 'n end.So jong man verduidelik asseblief vir my hoe dit werk.Oom moet net die aansoekvorm voltooi en daarna word dit deur hoofkantoor ge-evalueer en indien oom se aansoek suksesvol is kan die geld binne 10 werksdae beskikbaar wees.
Geen gelde is natuurlik vooraf betaalbaar nie want ons is nie skelms nie.
Daar sal egter 'n 0.5 % betaalbaar wees na die bedrag in die rekening inbetaal word.
Indien die aansoek onsuksesvol is sal daar natuurlik geen kostes wees nie.
So oom plaasboer het niks om te verloor nie.
Die aansoek sal natuurlik 'n beter kans staan vir goedkeuring as die bedrag 1 miljoen Doller oorskry.
Die aansoek vorms word voltooi en die jong man is daar weg.
Oom plaasboer bel natuurlik vir Piet die buurman wat erken sy aansoek is al reeds in en wag vir 'n antwoord.
Wel in daardie geval moet ons maar 'n paar ander boere hiervan vertel soos dit 'n goeie buurman betaam.
Op die wyse word 10 en meer aansoeke in 'n paar dae voltooi.
Die jong man skakel terug en vra die boere om hom sommer almal op een plaas te kry.
Op hierdie heugelike dag word die goeie nuus dan meegedeel dat almal se aansoeke goedgekeur is en dit is die eerste keer dat so iets gebeur.
So al wat nou moet gebeur is 10 dae wag periode.
So 5 dae later is die jong man terug met dokumentasie van 'n buitelandse bank af wat bewys lewer dat die fondse goedgekeur is en die bankrekening nommers waar die geld inbetaal moet word, word nou bevestig.
Op dag 10 word die plaasboer gekontak en die vriendelike jong man doen die meededeling dat die geld oorgeplaas kan word sodra die buitelandse prokureur betaal word. Gelukkig is dit nie baie nie en slegs 5000 dollar per boer. Maar wat is 5000 dollar as die 1 miljoen dan nou beskikbaar is.